
Szuhai Viktor: 
megnyitom az Egészségügyi Szakmai Bizottság nyilvános ülését, köszöntöm a megjelenteket, és megállapítom, hogy jelen van 9 fő, a Bizottság határozatképes. Jegyzőkönyv hitelesítésére felkérem Némethné Koller Bernadettet. Sürgősségi indítvány nincs, kérdés és hozzászólás hiányában felteszem szavazásra a napirendet.                     
Az Egészségügyi Szakmai Bizottság 9 igen szavazattal, ellenszavazat és tartózkodás nélkül az alábbi határozatot hozta:
24/2026.(VI.17.) ESzB. számú határozat

Az Egészségügyi Szakmai Bizottság a bizottság ülésének napirendi pontjait az alábbiak szerint fogadta el:

Nyilvános ülés

1./
Javaslat városnévhasználat engedélyezésére 

Előadó:
 Nagyné Dr. Gats Andrea (a Jogi és Képviselői Osztály vezetője)
2./
Javaslat a „Szombathely visszavár” ösztöndíjpályázat kiírására 

Előadó:
 Vinczéné Dr. Menyhárt Mária (az Egészségügyi és Közszolgálati Osztály vezetője)

3./
Javaslat iskolaorvosi feladatok ellátásával kapcsolatos döntés meghozatalára


Előadó:
 Vinczéné Dr. Menyhárt Mária (az Egészségügyi és Közszolgálati Osztály vezetője)

Felelős:

Szuhai Viktor, az Egészségügyi Szakmai Bizottság elnöke

Határidő: 
azonnal
1. Napirendi pont: Javaslat városnévhasználat engedélyezésére
Szuhai Viktor: 
kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 9 igen szavazattal, ellenszavazat és tartózkodás nélkül az alábbi határozatot hozta:
25/2026.(VI.17.) ESzB. számú határozat

Az Egészségügyi Szakmai Bizottság – a városnév használatának szabályairól szóló 16/1994. (VI.9.) önkormányzati rendelet 3. § (3) bekezdése alapján – javasolja a Közgyűlésnek, hogy a létesítendő Szombathelyi Hematológiáért Alapítvány a Szombathely elnevezést a fenti formában használhassa az alapítvány fennállásának időtartama alatt.
Felelős:

Szuhai Viktor, az Egészségügyi Szakmai Bizottság elnöke

(a végrehajtás előkészítéséért: 

Nagyné Dr. Gats Andrea, a Jogi és Képviselői Osztály vezetője)

Határidő:
2026. június 18.

17.02-kor Katona Lászlóné megérkezik az ülésre, így a megjelentek száma 10 főre módosul.
2. Napirendi pont: Javaslat a „Szombathely visszavár” ösztöndíjpályázat kiírására
Szuhai Viktor:
megadom a szót Dr. Puskás Tivadarnak.

Dr. Puskás Tivadar:
nagyszerű a határozat, csupán annyit szeretnék hozzátenni, hogy amennyiben lehetősége van az önkormányzatnak az összeg emelésére akkor tegyék meg.

Szuhai Viktor:
jelen pillanatban ezek a lehetőségeink, de amint tudjuk megemeljük az ösztöndíjat. 

Dr. Szücs László:
egy rövid kérés. Az szerepel a pályázók feltételei között, hogy szombathelyi állandó lakcímmel kell rendelkeznie a pályázónak, viszont valamelyik mellékletben szerepel olyan, hogy „szombathelyi kötődésű hallgató”. Ez hogyan értelmezhető, mert az én olvasatomban üti egymást a kettő.

Vinczéné Dr. 

Menyhárt Mária:
a helyi rendeletünk szerint szombathelyi lakóhellyel kell rendelkeznie a pályázónak.

Szuhai Viktor:
további kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:
26/2026.(VI.17.) ESzB. számú határozat

1. Szombathely Megyei Jogú Város Közgyűlésének Egészségügyi Szakmai Bizottsága a „Javaslat a „Szombathely visszavár” felsőoktatási ösztöndíjpályázat kiírására” című előterjesztést megtárgyalta, és a „Szombathely visszavár” tanulmányi ösztöndíjról szóló 14/2016. (IV.25.) önkormányzati rendelet 4.§ (3) bekezdése alapján egyetért

· a  „B” típusú pályázati felhívás előterjesztés 1. számú melléklete szerinti tartalommal,

· a „C” típusú pályázati felhívás az előterjesztés 2. számú melléklete szerinti tartalommal

történő meghirdetésével az alábbi keretszámokkal:

	Hiányszakma
	Keretszám (fő)

	
	„B” típusú pályázat esetében
	„C” típusú pályázat esetében

	Orvos (rendelet alapján)
	1
	

	Diplomás ápoló
	1
	

	Ápoló (rendelet alapján)
	
	1

	Szakápoló (rendelet alapján)
	
	1

	Egészségügyi asszisztens (rendelet alapján)
	
	1

	Egészségügyi szakasszisztens (rendelet alapján)
	
	1

	Szociális gondozó, ápoló
	
	1


2. A Bizottság felkéri a Kulturális, Oktatási és Civil Bizottság Elnökét a pályázati felhívások aláírására.

3. A Bizottság felkéri a Polgármestert, hogy 2026. szeptemberétől az új ösztöndíjasok támogatásához a szükséges fedezetet biztosítsa.
Felelős: 

Szuhai Viktor, az Egészségügyi Szakmai Bizottság elnöke



Putz Attila, a Kulturális, Oktatási és Civil Bizottság elnöke



Dr. Károlyi Ákos jegyző



/a végrehajtás előkészítéséért: 



Vinczéné Dr. Menyhárt Mária, az Egészségügyi és Közszolgálati Osztály vezetője,



Kiráy-Fülöp Ágnes, az Egészségügyi, Kulturális és Köznevelési Iroda vezetője/

Határidő: 

2026. június 30. 

3. Napirendi pont: Javaslat iskolaorvosi feladatok ellátásával kapcsolatos döntés meghozatalára
Szuhai Viktor: 
 arról lenne szó, hogy Dr. Pölöskey Péter vállalkozás formájában látta el az iskolaorvosi feladatokat, szeptembertől pedig egészségügyi szolgálati jogviszony keretében kívánja tovább működtetni. Kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:
27/2026.(VI.17.) ESzB. számú határozat

1. Az Egészségügyi Szakmai Bizottság a „Javaslat iskolaorvosi feladatok ellátásával kapcsolatos döntés meghozatalára” című előterjesztést megtárgyalta és javasolja a Közgyűlésnek hagyja jóvá Dr. Pölöskey Péter iskolaorvos, a Szombathely, 4. számú iskolaorvosi körzetben a vállalkozó iskolaorvosi feladatok ellátása tárgyában kötött megállapodás megszüntetését 2026. augusztus 31. napjával.  

2. A Bizottság javasolja a Közgyűlésnek, hogy kérje fel a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Szombathely, 4. számú iskolaorvosi körzet működtetéséhez szükséges munkáltatói intézkedések megtételére.

Felelős:

Szuhai Viktor, az Egészségügyi Szakmai Bizottság elnöke


Dr. Nemény András, polgármester

                  

Dr. László Győző, alpolgármester



Dr. Károlyi Ákos, jegyző



/a végrehajtás előkészítéséért: 



Vinczéné dr. Menyhárt Mária, az Egészségügyi és Közszolgálati Osztály vezetője



Kovács Andrea, a GESZ igazgatója/

Határidő:

2026. június 18. 
Szuhai Viktor: 
további kérdés és hozzászólás hiányában lezárom a nyilvános ülést. Köszönöm a részvételt!
Szombathely, 2026. július „    ”
	/: Szuhai Viktor:/

                  a Bizottság elnöke
	                 /:Némethné Koller Bernadett:/

                           a Bizottság tagja

